b'\n_START_ARTICLE_\nImperial War Museum Duxford\n_START_SECTION_\nHistoria\n_START_PARAGRAPH_\nDuxfordin lentokentt\xc3\xa4 rakennettiin ensimm\xc3\xa4isen maailmansodan aikana Britannian ilmavoimien tukikohdaksi. Kentt\xc3\xa4\xc3\xa4 k\xc3\xa4ytettiin aluksi ilmavoimien henkil\xc3\xb6st\xc3\xb6n kouluttamiseen. Vuodesta 1924 l\xc3\xa4htien Duxfordin lentokentt\xc3\xa4\xc3\xa4 alettiin k\xc3\xa4ytt\xc3\xa4m\xc3\xa4\xc3\xa4n my\xc3\xb6s taistelulentojen tukikohtana. Toisen maailmansodan sytytty\xc3\xa4 lentokentt\xc3\xa4 k\xc3\xa4ytettiin muun muassa Britannian puolustamiseen Saksan ilmapommituksia vastaan sek\xc3\xa4 sodan loppupuolella Yhdysvaltain ilmavoimien 78th Fighter Group -yksik\xc3\xb6n tukikohtana._NEWLINE_Duxfordin lentokentt\xc3\xa4\xc3\xa4 k\xc3\xa4ytettiin viel\xc3\xa4 toisen maailmansodan j\xc3\xa4lkeenkin Britannian ilmavoimien tukikohtana, mutta kentt\xc3\xa4 ei en\xc3\xa4\xc3\xa4 vastannut ilmavoimien tarpeita. Lentokent\xc3\xa4n sijaintia pidettiin huonona ja uudenlaiset h\xc3\xa4vitt\xc3\xa4j\xc3\xa4koneet olisivat vaatineet kent\xc3\xa4n uudistamista. T\xc3\xa4m\xc3\xa4n vuoksi Britannian ilmavoimat luopuivat lentokent\xc3\xa4n k\xc3\xa4yt\xc3\xb6st\xc3\xa4 vuonna 1961._NEWLINE_Samaan aikaan Duxfordin lentokent\xc3\xa4n hiljentymisen kanssa Imperial War Museum etsi itselleen uusia tiloja, koska sen Lontoon museo oli k\xc3\xa4ynyt liian pieneksi suurten lentokonekokoelmien kunnostamista ja esillepanoa varten. T\xc3\xa4m\xc3\xa4n vuoksi Imperial War Museum p\xc3\xa4\xc3\xa4tti yhdess\xc3\xa4 Cambridgeshiren valtuuston ja Duxfordin ilmailuseuran kanssa avata uuden toimipisteen Duxfordin lentokent\xc3\xa4lle. Uusi museo avattiin yleis\xc3\xb6lle vuonna 1976.'